Document ID: 32004D0107

32004D0107
L 032/11
JURNALUL OFÍCIAL AL UNIUNII EUROPENE
DECIZIA CONSILIULUI
din 22 decembrie 2003
privind încheierea unui protocol adițional, de stabilire a regimului comercial pentru anumiți pești și produse pescărești, la Acordul European de instituire a unei asocieri între Comunitățile Europene și statele lor membre, pe de o parte, și România, pe de altă parte
(2004/107/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,
având în vedere propunerea Comisiei,
întrucât:
(1)
Este de dorit să se completeze printr-un protocol adițional Acordul European de instituire a unei asocieri între Comunitățile Europene și statele lor membre, pe de o parte, și România, pe de altă parte (1), astfel încât să se prevadă condiții preferențiale pentru importul în Comunitate al anumitor pești și produse pescărești originare din România și pentru importul în România al anumitor pești și produse pescărești originare din Comunitate.
(2)
În acest scop ar trebui adăugat la acordul de asociere menționat un nou protocol de stabilire a regimului comercial pentru anumiți pești și produse pescărești.
(3)
Protocolul ar trebui aprobat,
DECIDE:
Articolul 1
Protocolul adițional, de stabilire a regimului comercial pentru anumiți pești și produse pescărești, la Acordul European de instituire a unei asocieri între Comunitățile Europene și statele lor membre, pe de o parte, și România, pe de altă parte, se aprobă în numele Comunității.
Textul protocolului adițional se anexează la prezenta decizie.
Articolul 2
Președintele Consiliului notifică aprobarea protocolului de către Comisie Guvernului României în conformitate cu articolul 4 din protocol.
Adoptată la Bruxelles, 22 decembrie 2003.

Labels: 3
15
18
6